|  |  |  |  |
| --- | --- | --- | --- |
|  | |  | |
| \*01643834\*  40433/2025 | |
|  | |
|  | |
|  | |
|  | | Rozdeľovník | |
|  | |
|  | |
|  | |
|  | |
|  | | | |
|  | | | |
|  | | | |
|  | | | |
|  | | | |
| **Váš list číslo/zo dňa** | **Evidenčné číslo** | **Vybavuje** | **Dátum** |
|  | 9104/10301/2025 | Andraščíková | 16.04.2025 |
|  |  |  |  |

# VYSVETLENIE INFORMÁCIÍ Č. 3

Názov zákazky:

**„D2 križovatka Rohožník“**

Oznámenie o vyhlásení verejného obstarávania uverejnené vo Vestníku Európskej únie č. 43/2025 zo dňa 03.03.2025 pod ozn. 139750 a vo Vestníku verejného obstarávania č. 44/2025 dňa 04.03.2025 pod ozn. 4441 - MSP.

Verejný obstarávateľ Vám podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO“) poskytuje na základe otázky záujemcu nasledovné informácie (ďalej len „vysvetlenie“):

(Pozn.: verejný obstarávateľ obsahovo ani významovo neupravoval otázku záujemcu)

**13.**

**Otázka záujemcu:**

Žiadame obstarávateľa o zverejnenie projektovej dokumentácie pre nasledovné objekty 011-00 Príprava územia, 021-00 Spätná rekultivácia dočasných záberov, 022-00 Rekultivácia opustených úsekov ciest, 031-00 Vegetačné úpravy, nakoľko vo zverejnenej dokumentácii sa nenachádzajú.

**Odpoveď verejného obstarávateľa:**

Dokumentácia na územné rozhodnutie obsahuje uvedené objekty v popise technickej správy.  Ako samostatná časť dokumentácie bude figurovať až v dokumentácií na stavebné povolenie.

**14.**

**Otázka záujemcu:**

Projektová dokumentácia poskytnutá obstarávateľom pre prípravu ponúk uchádzačov je spracovaná v stupni DÚR. Súčasťou súťažných podkladov však nie je geodetická časť v editovateľnej podobe, ktorá je nevyhnutne potrebná pre efektívny návrh technického riešenia uchádzača. Vzhľadom na uvedenú skutočnosť si naša spoločnosť tento týždeň vykoná vlastné geodetické meranie pomocou UAV zariadenia, pre realizáciu ktorého sme však získali potrebný súhlas orgánov štátnej správy až v súčasnom období. Všeobecne v rámci súťaží „FIDIC – žltá kniha“ býva poskytnutá dokumentácia v stupni DSP. Na základe podrobností dokumentácie v stupni DSP sa skôr a vo väčšej podrobnosti navrhnú technické riešenia jednotlivých objektov projektu.  
Na základe podkladov v stupni DÚR je potrebné vynaložiť ďaleko viac času na spracovanie kvalitných a ekonomicky výhodných technických riešení objektov (prílohy B2C) a následne aj kvalitnej a hospodárnej ponuky uchádzača. Myslíme si, že predloženie efektívneho riešenia je v záujme obidvoch strán, ako obstarávateľa, tak aj uchádzačov.

V zmysle popísaných skutočností seriózne a objektívne žiadame obstarávateľa o posun termínu na predkladanie ponuky minimálne o 15 až 30 kalendárnych dní. Máme rozpracované a rozplánované jednotlivé činnosti na ponuke (meranie pomocou UAV, návrh technických riešení, harmonogram výstavby, kalkulovanie ceny...) a preto žiadame obstarávateľa o posun termínu predloženia ponúk v dostatočnom predstihu. Za kladné vybavenie našej žiadosti vopred ďakujeme.

**Odpoveď verejného obstarávateľa:**

Verejný obstarávateľ uverejnil v rámci tohto verejného obstarávania spolu so súťažnými podkladmi dňa 03.03.2025 aj dokument **Informácia ku konfliktu záujmov a predbežnému zapojeniu záujemcov alebo uchádzačov**, v ktorej je o.i. uvedené v čl. II, časť 5.1, bod 5, písm. b) cit.:

*„b) Verejný obstarávateľ stanovil v tomto verejnom obstarávaní primeranú lehotu na predkladanie ponúk, konkrétne 75 dní odo dňa odoslania oznámenia o vyhlásení verejného obstarávania publikačnému úradu po uplynutie lehoty na predkladanie ponúk, čo je zároveň, čo do dĺžky, dlhšia lehota, než lehota, ktorú vyžaduje zákon podľa § 66 ods. 3 zákona, t. j. projektová dokumentácia vo Zväzku 5 súťažných podkladov je poskytnutá v dostatočnom predstihu v súlade s princípom nediskriminácie a rovnakého zaobchádzania a preto nemôže byť namietaná informačná asymetria ani v spojitosti s verejným obstarávateľom poskytnutým disponibilným časom v nadväznosti na rozsah a obsah dotknutej projektovej dokumentácie a jej naštudovanie, nakoľko v celkovej lehote na predkladanie ponúk je uvažovaná a započítaná aj lehota potrebná na naštudovanie projektovej dokumentácie vo Zväzku 5 súťažných podkladov pre záujemcov/uchádzačov, ktorí nie sú identifikovaní v bode 2. tohto článku 5.1.“*

V nadväznosti na vyššie citované verejný obstarávateľ opakuje, že **záujemcovia v tomto verejnom obstarávaní dostali dodatočný časový priestor priamo a preukázateľne spojený s minimalizovaním nevýhody a akejkoľvek informačnej asymetrie takých záujemcov, ktorí nemali/ nemajú k dispozícii dokumentáciu v originálnej - editovateľnej podobe, kedy verejný obstarávateľ nastavil lehotu na predkladanie ponúk 75 dní (pozn. 45 dní navyše oproti zákonom stanovenej minimálnej lehote) odo dňa odoslania oznámenia o vyhlásení verejného obstarávania publikačnému úradu**. Verejný obstarávateľ nie je povinný posudzovať dôvody pasivity záujemcu a jeho nedôsledné dbanie o svoje práva, kedy záujemca objektívne a preskúmateľne bližšie nevysvetľuje dôvody takejto pasivity.

**15.**

**Otázka záujemcu:**

V dokumentácii DÚR sa uvažovalo so zavedením informačného systému diaľnice D2, avšak tento systém sa doteraz nerealizoval. V tejto súvislosti si dovoľujeme požiadať verejného obstarávateľa o upresnenie, či a v akom rozsahu bude informačný systém diaľnice D2 súčasťou realizácie stavby „D2 križovatka Rohožník“. Zároveň žiadame o podrobnejšiu špecifikáciu jeho rozsahu a spôsobu napojenia na existujúcu technologickú infraštruktúru.

**Odpoveď verejného obstarávateľa:**

Potvrdzujeme, že stavba „Modernizácia IRSD na diaľnici D2 Št. hr. SR/ČR – BA Lamač“ v súčasnosti nie je zrealizovaná a ani sa v dohľadnej dobe neráta s jej realizáciou. Na uvedené objekty boli vznesené jednoznačné požiadavky, ktoré požadujeme dodržať a ktoré znejú:

690-00     INFORMAČNÝ SYSTÉM DIAĽNICE D2 – STAVEBNÁ ČASŤ

V rámci stavby sa v strednom deliacom páse vybuduje trasa pozostávajúca z HDPE rúr pre zafúknutie optických káblov. V rámci tejto stavby sa táto trasa vybuduje až po Stredisko správy a údržby diaľnic 1 Malacky (cca 1,5 km) V spoločnej trase bude uložených spolu 12ks HDPE rúr 40/33. Pre potreby IRSD budú využité 2ks chráničiek a pre potreby MDVRR SR je požiadavka pre 10ks. V mieste križovania s vozovkami a mostami sa rúry zatiahnu do chráničiek. Na začiatku trasy (cca v km 27,100) a v mieste odbočenia z diaľnice ku SSÚD (cca km 29,100) budú HDPRE rúry ukončené káblovými šachtami v ktorých sa v budúcnosti napojí pokračovanie káblovej trasy.  Do jednej z chráničiek určených pre potreby IRSD sa zafúkne v celej dĺžke trasy, až po SSÚD1, 96 vláknový single mode optický kábel. V SSÚD1 bude tento kábel ukončený na optickom patch paneli, umiestnenom v rackovej skrini.

Pre účely napájania sa v spoločnej ryhe pre optické káble položí aj napájací kábel z najbližšieho možného prípojného bodu (trafostanice). Kábel treba nadimenzovať tak, aby v budúcnosti mohlo byť napojené jeho pokračovanie a aby mohol napájať aj ďalšie zariadenia. Pre účely pripojenia zariadení na elektrickú sieť sa na vhodných miestach vybudujú napäťové rozvádzače (RN).

690-11     INFORMAČNÝ SYSTÉM DIAĽNICE D2 – TECHNOLOGICKÁ ČASŤ

V rámci stavby sa nebude vykonávať oprava obojstranných telefónov núdzového volania TNV29 – TNV30 v km 27,680, naopak telefóny sa zdemontujú a odstránia.

V danom úseku  sa vybudujú dva stožiare kamerového dohľadu (KD), cca v km 27,300 a 28,050, oba s dvojicou PTZ kamier (spolu 4 kamery) a prislúchajúcou technológiou (radiče KD a pod.) a jedno meteozariadenie cca v km 27,850 minimálne vybavené  aktívnymi cestnými sondami, senzorom podpovrchovej teploty, senzorom viditeľnosti, senzorom rýchlosti a smeru vetra, zrážkovým senzorom. Toto meteozariadenie musí byť kompatibilné s ostatnými meteozariadeniami prevádzkovanými SSÚD1 Malacky a musí byť pripojené do Centrálneho meteorologického systému NDS. (presné staničenie môžu byť mierne upravené v realizačnej dokumentácií s ohľadom na možnosti umiestnenia). Všetky zariadenia budú pripojené do chrbticovej siete (96 vláknový single mode optický kábel), prostredníctvom ktorej budú dáta z nich prenášané do SSÚD1 Malacky. V SSÚD sa v rámci stavby dodá a nainštaluje klient na prehliadanie kamier a zároveň sa do tohto klienta pripoja aj ostatné kamery aktuálne prevádzkované a zobrazované v SSÚD.

Inštalované zariadenia musia spĺňať TP029 a TP030, ako aj TKP40.

**16.**

**Otázka záujemcu:**

Dopravno-inžinierske prieskumy a štúdie ‎ - V rámci míľnika č. 1 nie je podľa nášho názoru možné zrealizovať dopravné prieskumy v súlade s aktuálne platnými a navrhovanými technickými normami. Zároveň sa domnievame, že dopravno-inžinierske posúdenie spracované v stupni DÚR poskytuje dostatočný podklad pre návrh stavby v súlade s technickými parametrami uvedenými v tejto dokumentácii. Vyhotovenie predmetného dokumentu by podľa nášho názoru nemalo mať vplyv na technické riešenie stavby. V tejto súvislosti si dovoľujeme požiadať verejného obstarávateľa o stanovisko.

**Odpoveď verejného obstarávateľa:**

Dopravno-inžinierske prieskumy sú navrhnuté aj vzhľadom na to, že v čase spracovania tejto dokumentácie budú už poskytnuté prieskumy staršie ako 3 roky.

1. V prípade, že dôjde k nadobudnutiu účinnosti zmluvy v čase, kedy nie je z objektívnych príčin možné zabezpečiť realizáciu dopravného prieskumu tak, aby nebol ohrozený uvedený míľnik č. 1 (z pohľadu verejného obstarávateľa sú to kalendárne mesiace, počas ktorých nadobudne predmetná zmluva účinnosť: november, december, január, jún a júl), v takomto prípade je možné odchýliť sa z výkonu dopravných prieskumov v rámci v TP 102 v definovaných kalendárnych mesiacoch s tým, že táto skutočnosť sa v dokumentácii zachytí a vysvetlí; po dohode s objednávateľom. Ide o skutočnosť, ktorá je ale priamo ovplyvnená časovou náročnosťou vyhodnotenia verejného obstarávania a verejný obstarávateľ v súčasnosti nevie predvídať, kedy nadobudne zmluva s úspešných uchádzačom účinnosť.

Avšak aj v prípade nepriaznivého času nadobudnutia účinnosti zmluvy z pohľadu potreby realizácie prieskumov bude možné realizovať dopravné prieskumy mimo stanovené obdobie a za podmienok, ktoré budú v rámci možnosti prijateľné pre ich výkon (klimatické podmienky, obdobie mimo sviatkov a pod.).

1. V prípade nadobudnutia účinnosti predmetnej zmluvy v iných mesiacoch, ako je uvádzané v písm. a), je pripomienka: „V rámci míľnika č. 1 nie je podľa nášho názoru možné zrealizovať dopravné prieskumy v súlade s aktuálne platnými a navrhovanými technickými normami“ – z pohľadu verejného obstarávateľa irelevantná.

**17.**

**Otázka záujemcu:**

Vysvetlenie položiek VTD vo formulári platieb:

Žiadame verejného obstarávateľa o vysvetlenie položiek VTD uvedených vo formulári platieb. Niektoré z týchto položiek z technického hľadiska nedávajú zmysel, nakoľko sa v praxi štandardne nevykonávajú.

Zároveň by sme chceli požiadať o upresnenie, či je potrebné, aby uchádzač vypĺňal všetky žlté polia vo formulári, alebo dôjde k úprave/zmenám v obsahu VTD podľa skutočne požadovaných položiek?

**Odpoveď verejného obstarávateľa:**

V zmysle Zväzku 4 časť 1 Preambula bod 2.6 je uchádzač povinný oceniť všetky položky, ktoré sú uvedené vo Formulári platieb označené na ocenenie v primeranej cene. Žiadna práca týkajúca sa časti stavby z formuláru platieb nemôže byť zahrnutá (rozplynutá) v cenách iných objektov.

**18.**

**Otázka záujemcu:**

Aktuálna požiadavka k míľniku č. 1 stanovuje predloženie projektovej dokumentácie na stavebné povolenie v rozsahu DSP, a to v podrobnosti zodpovedajúcej DRS a podrobnosti DVP, do 180 dní od účinnosti Zmluvy o dielo. Dokumentácia má byť zároveň potvrdená stavebnotechnickým dozorom ako schválená a predkladaná spolu so žiadosťou o stavebné povolenie na stavebný úrad.

Z technického a realizačného hľadiska však nie je možné v uvedenej lehote zabezpečiť, aby projektová dokumentácia obsahovala konkrétne výrobky v stupni DVP, keďže v tejto fáze ešte nebudú známi všetci dodávatelia, a teda nie je možné určiť všetky výrobky do takejto podrobnosti.

Z uvedených dôvodov si dovoľujeme požiadať o úpravu požiadavky tak, aby dokumentácia predkladaná k míľniku č. 1 bola vypracovaná v stupni DSP v podrobnosti zodpovedajúcej DRS. Dokumentáciu v podrobnosti DVP navrhujeme doplniť v ďalšej fáze projektu, po výbere konkrétnych dodávateľov, v súlade s postupom realizácie stavby. V tejto súvislosti si dovoľujeme požiadať verejného obstarávateľa o stanovisko.‎

**Odpoveď verejného obstarávateľa:**

Platia súťažné podklady. V zmysle  Zväzku 3 časť 1 čl. 2.3.5 bude Dokumentácia pre stavebné povolenie v podrobnosti dokumentácie na realizáciu stavby (DSP v podrobnosti DRS) vypracovaná v podrobnostiach Dokumentácie pre vykonanie prác (DVP). Na základe uvedeného bude dokumentáciu predkladanú v rámci Míľnika č. 1 potrebné vypracovať  v stupni DSP v podrobnosti DRS aj v podrobnostiach DVP.

**19.**

**Otázka záujemcu:**

Žiadosť o upresnenie – trvanie „jednej noci“ pri realizácii demolácie mosta č. D2-085 – most nad diaľnicou D2 v km 27,585 (objekt č. 051-00)

V nadväznosti na požiadavku, aby demolácia mosta (objekt č. 051-00) prebehla počas jednej noci po sprejazdnení jedného z mostov v križovatke, žiadame verejného obstarávateľa o upresnenie, čo sa konkrétne rozumie pod pojmom „jedna noc“ – t. j.:

* časový interval, v ktorom je možné demoláciu realizovať (napr. od akej do akej hodiny),
* kalendárne obmedzenie, t. j. či je realizácia možná len počas pracovných dní, alebo výlučne počas víkendov, prípadne sviatkov.

Presná definícia tohto časového rámca je kľúčová pre navrhnutie technického riešenia, logistického zabezpečenia a bezpečnosti realizácie demolácie.

**Odpoveď verejného obstarávateľa:**

Verejný obstarávateľ upresňuje dĺžku trvania demolácie mosta ev. č. D2-085 – most nad diaľnicou D2 v km 27,585 (objekt č. 051-00), uvedenú v  Zväzku 3 časť 1  čl. 1.6 bod 25 nasledovne: „Zhotoviteľ navrhne svoje riešenie tak, aby demolácia existujúceho mosta prebehla počas jednej noci po sprejazdnení jedného z nových mostov v križovatke, a to v časovom rozmedzí od 16,00 hod do 12,00 hod nasledujúceho dňa, výlučne v čase najnižších intenzít dopravy (najmä nákladnej dopravy) na diaľnici D2 počas víkendov a štátnych sviatkov ( napr. zo soboty na nedeľu, prípadne s využitím sviatkov nadväzujúcich na víkend). Búracie práce budú navrhnuté tak, aby uzávera diaľnice D2 bola čo najkratšia. Všetky doklady a povolenia potrebné na uzavretie diaľnice bude zabezpečovať Zhotoviteľ.“

Zhotoviteľ je zodpovedný za návrh technického riešenia, ktoré zabezpečí realizáciu demolácie v súlade s požiadavkami všetkých dotknutých orgánov a subjektov, vrátane:

* správcov dotknutých objektov a sietí,
* Prezídia Policajného zboru (PPZ),
* Krajského dopravného inšpektorátu (KDI),
* Národnej diaľničnej spoločnosti (NDS),
* Ministerstva dopravy SR (MDSR),
* a ďalších relevantných inštitúcií.

Zhotoviteľ musí zabezpečiť také časové a organizačné opatrenia, ktoré umožnia demoláciu vykonať v koordinácii s týmito subjektmi a bez ohrozenia bezpečnosti a plynulosti cestnej premávky.

Ako príklad uvádzame už zrealizovanú demoláciu mosta nad D1 v rámci stavby „D1 Ba-Triblavina, rozšírenie“:

Úplná uzávierka diaľnice D1 s obchádzkovými trasami, celková uzávierka bola na celý víkend.

Samotné búranie mosta počas víkendu v čase cca od 22.00 sobota do 12:00 nedele.

**20.**

**Otázka záujemcu:**

Žiadame verejného obstarávateľa o upresnenie požiadavky na počet a šírku pruhov počas zavedenia obchádzky. Konkrétne nás zaujíma, aký počet pruhov a akú šírku pruhov je potrebné zabezpečiť pre obchádzkovú trasu, aby sa zabezpečila plynulosť dopravy. Rovnako žiadame o upresnenie časového obmedzenia, t.j. v akých časoch a počas akých dní sa môže obchádzka realizovať, aby sa minimalizoval negatívny vplyv na dopravu.

**Odpoveď verejného obstarávateľa:**

Počas výstavby križovatky požadujeme zachovanie dvoch zúžených jazdných pruhov pre oba jazdné pásy (smery). Minimálna šírka pravého jazdného pruhu pre oba smery musí byť 3,25 m, minimálna šírka ľavého jazdného pruhu pre oba smery musí byť 2,50 m.

Počas opravy vozovky na existujúcom úseku diaľnice D2 bude možné dopravu na nevyhnutný čas viesť v oboch jazdných pásoch (smeroch) v jednom jazdnom pruhu šírky minimálne 3,25 m ale len, ak oprava vozovky a s tým súvisiace dopravné obmedzenia sa budú realizovať v čase najnižších intenzít dopravy (víkendy, dni pracovného pokoja, školské prázdniny) inak požadujeme dva jazdné pruhy.

Všetky doklady a povolenia potrebné na uzavretie diaľnice bude zabezpečovať Zhotoviteľ.

**21.**

**Otázka záujemcu:**

SO 613-00 Preložka TS č. 0040-042:  
Žiadame obstarávateľa o zaslanie základných údajov k prekladanej jednostĺpovej trafostanici, ktorá sa má vymeniť za kioskovú, prípadne požadované parametre novej trafostanice.

**Odpoveď verejného obstarávateľa:**

DUR nerieši ešte presné technické parametre a typ novej kioskovej TS.

**22.**

**Otázka záujemcu:**

V súvislosti s pasportizáciou jestvujúcich objektov sú vo všeobecných položkách dve položky :  
P.č. 10 Operatívny monitoring ŽP (Pasportizácia objektov v blízkosti stavby ks 10)  
P.č. 15 Dokumentácia skutočného stavu (pasport) (vyplýva z popisu položky v Preambule - Zväzok 3, časť 1, čl. 2.3.4).  
Počet 10 ks vo všeobecnej položke P. č. 10 zahŕňa náklady na osadenie 10 ks meracích bodov - deformetrov vrátane zmerania osadených deformetrov po skončení prác?

**Odpoveď verejného obstarávateľa:**

V súlade s odpoveďou k otázke č. 28 sú dopytované položky dve samostatné (rôzne) činnosti, preto vyžadujeme ich samostatné nacenenie.

Položka P.č. 10 Operatívny monitoring vo ZV 4 Časť 2 FORMULÁR PLATIEB“ v hárku „Všeobecné položky celkom“ predstavuje celkovú cenu za výkon operatívneho monitoringu (viď hárok „VP – Operatívny monitoring“) v súlade s požiadavkami uvedenými vo Zväzku 3, časť 1, bod 3.7.5 SP.

Položka Operatívny monitoring bude v súlade so ZV 4 Časť 1 PREAMBULA fakturovaná na základe skutočne vykonaných prác.

Zároveň uvádzame, že v predmetnom hárku je uvedené množstvo za položku 1 a M.J. sub.

Položka P.č. 15 Dokumentácia skutočného stavu (pasport) vo ZV 4 Časť 2 FORMULÁR PLATIEB“ v hárku „Všeobecné položky celkom“ (vyplýva z popisu položky v Preambule - Zväzok 3, časť 1, čl. 2.3.4) predstavuje cenu za činnosti uvedené vo Zväzku 3, časť 1, bod 2.3.4 SP.

Dopĺňame informáciu, že počet 10 ks v hárku „VP – Operatívny monitoring“ P. č. 6 Pasportizácia objektov v blízkosti stavby zahŕňa náklady na opätovne vykonanú pasportizáciu dotknutých objektov (predbežne naceňovaný počet 10 objektov) v súlade s požiadavkami uvedenými v SP vo Zväzku 3, časť 1, bod 3.7.5 odstavec V. Pasportizácia objektov v blízkosti stavby.

Položka Operatívny monitoring bude v súlade so ZV 4 Časť 1 PREAMBULA fakturovaná na základe skutočne vykonaných prác.

**23.**

**Otázka záujemcu:**

Vo všeobecnej položke P.č. 4 je na prevádzku Zariadenie staveniska uvedený počet dní - množstvo 1 395. Lehota výstavby je ale 1 000 dní. Žiadame obstarávateľa o opravu množstva k tejto položke.

**Odpoveď verejného obstarávateľa:**

Verejný obstarávateľ upravil položku do Zväzku 4 Časť 2 Formulár platieb súťažných podkladov. Upravená položka je pre prehľadnosť vyznačená červenou farbou.

**24.**

**Otázka záujemcu:**

V súťažných podkladoch, vo zväzku 3, v časti 4 (Technické požiadavky objednávateľa) je v bode 3.44 uvedená požiadavka: „V SSÚD sa v rámci stavby dodá a nainštaluje klient na prehliadanie kamier a zároveň sa do tohto klienta pripoja aj ostatné kamery aktuálne prevádzkované a zobrazované v SSÚD.“ Pre výber kompatibilného riešenia potrebujeme vedieť:

1. Je požadované dodať iba softvérového klienta ,alebo aj hardvérové vybavenie (videoserver/záznamník)?
2. Zverejní obstarávateľ špecifikáciu existujúceho systému, t.j. počet aktuálne prevádzkovaných kamier a ich typ, ako aj typ existujúceho záznamníku/videoservera na SSÚD Malacky?

**Odpoveď verejného obstarávateľa:**

a) Požaduje sa dodať aj HW vybavenie (videoserver / klient.), Keďže v čase realizácie bude už aktuálne zariadenie nutné vymeniť (fyzické zastaranie).

b) Aktuálnym video systémom používaným na SSÚD Malacky je systém (klient) VDG SENSE. Prostredníctvom tohto video klienta sú zobrazované digitálne výstupy z kamier zo susedného hraničiaceho úseku v Bratislave (vybrané kamery prevádzkované na SSÚD2 BA). Stream je spracovávaný v kodeku H.264. Do novo dodaného HW vybavenia v zmysle odpovede na bod a) sa požaduje integrácia týchto zariadení a ich 100% kompatibilita. (Samotný úsek spravovaný SSÚD1 Malacky v súčasnosti zatiaľ nedisponuje kamerami informačného a riadiaceho systému diaľnice, keďže projekt „Modernizácia IRSD na diaľnici D2 Št. hr. SR/ČR – BA Lamač“ nebol zrealizovaný.)

**25.**

**Otázka záujemcu:**

V súťažných podkladoch, v technickej správe DÚR v kapitole 9.4 sú popísané požiadavky na objekt „690-11 Informačný systém diaľnice D2-technologická časť“ (strana 99 až 100). Medzi navrhnutými technologickými zariadeniami ISD je uvedený portál premenného dopravného značenia PZI06 v km 27,794. Tento portál sa však v Technických požiadavkách objednávateľa (zväzok 3, časť 4, bod 3.44) nespomína.

a) Je požadovaná dodávka premenného dopravného značenia (PDZ) v rámci portálu PZI06?

b) Ak je odpoveď na prvú otázku áno, je k dispozícií projekt dopravného značenia, z ktorého by sa dala určiť veľkosť značiek, zobrazované symboly a ďalšie parametre?

**Odpoveď verejného obstarávateľa:**

Konštatujeme, že stavba „Modernizácia IRSD na diaľnici D2 Št. hr. SR/ČR – BA Lamač“ v súčasnosti nie je zrealizovaná a ani sa v dohľadnej dobe neráta s jej realizáciou. Preto ani žiadne zo zariadení uvedených v uchádzačom spomenutej kapitole DUR nie je zrealizované a treba na ne nahliadať ako na aktuálne neexistujúce. V rámci výstavby križovatky Rohožník boli v Súťažných podkladoch na IRSD stanovené požiadavky:

690-00     INFORMAČNÝ SYSTÉM DIAĽNICE D2 – STAVEBNÁ ČASŤ

V rámci stavby sa v strednom deliacom páse vybuduje trasa pozostávajúca z HDPE rúr pre zafúknutie optických káblov. V rámci tejto stavby sa táto trasa vybuduje až po Stredisko správy a údržby diaľnic 1 Malacky (cca 1,5 km) V spoločnej trase bude uložených spolu 12ks HDPE rúr 40/33. Pre potreby IRSD budú využité 2ks chráničiek a pre potreby MDVRR SR je požiadavka pre 10ks. V mieste križovania s vozovkami a mostami sa rúry zatiahnu do chráničiek. Na začiatku trasy (cca v km 27,100) a v mieste odbočenia z diaľnice ku SSÚD (cca km 29,100) budú HDPRE rúry ukončené káblovými šachtami v ktorých sa v budúcnosti napojí pokračovanie káblovej trasy.  Do jednej z chráničiek určených pre potreby IRSD sa zafúkne v celej dĺžke trasy, až po SSÚD1, 96 vláknový single mode optický kábel. V SSÚD1 bude tento kábel ukončený na optickom patch paneli, umiestnenom v rackovej skrini.

Pre účely napájania sa v spoločnej ryhe pre optické káble položí aj napájací kábel z najbližšieho možného prípojného bodu (trafostanice). Kábel treba nadimenzovať tak, aby v budúcnosti mohlo byť napojené jeho pokračovanie a aby mohol napájať aj ďalšie zariadenia. Pre účely pripojenia zariadení na elektrickú sieť sa na vhodných miestach vybudujú napäťové rozvádzače (RN).

690-11     INFORMAČNÝ SYSTÉM DIAĽNICE D2 – TECHNOLOGICKÁ ČASŤ

V rámci stavby sa nebude vykonávať oprava obojstranných telefónov núdzového volania TNV29 – TNV30 v km 27,680, naopak telefóny sa zdemontujú a odstránia.

V danom úseku  sa vybudujú dva stožiare kamerového dohľadu (KD), cca v km 27,300 a 28,050, oba s dvojicou PTZ kamier (spolu 4 kamery) a prislúchajúcou technológiou (radiče KD a pod.) a jedno meteozariadenie cca v km 27,850 minimálne vybavené  aktívnymi cestnými sondami, senzorom podpovrchovej teploty, senzorom viditeľnosti, senzorom rýchlosti a smeru vetra, zrážkovým senzorom. Toto meteozariadenie musí byť kompatibilné s ostatnými meteozariadeniami prevádzkovanými SSÚD1 Malacky a musí byť pripojené do Centrálneho meteorologického systému NDS. (presné staničenie môžu byť mierne upravené v realizačnej dokumentácií s ohľadom na možnosti umiestnenia). Všetky zariadenia budú pripojené do chrbticovej siete (96 vláknový single mode optický kábel), prostredníctvom ktorej budú dáta z nich prenášané do SSÚD1 Malacky. V SSÚD sa v rámci stavby dodá a nainštaluje klient na prehliadanie kamier a zároveň sa do tohto klienta pripoja aj ostatné kamery aktuálne prevádzkované a zobrazované v SSÚD.

Inštalované zariadenia musia spĺňať TP029 a TP030, ako aj TKP40.

**26.**

**Otázka záujemcu:**

V súťažných podkladoch, v technickej správe DÚR v kapitole 9.4 je popísaný objekt „614-00 Úprava NN vedenia z TS č. 0040-042" (strana 95), kde sa píše: „Z NN rozvádzača novej TS budú vyvedené nové káblové vývody typu NAYY 4x240, ktoré budú pripojené do navrhovanej skrine 1-SR4 a vyústia na existujúce NN vzdušné vedenie.". Taktiež je v technickej správe DÚR v kapitole 9.4 popísaný aj objekt „615-00 Prípojka NN pre verejné osvetlenie križovatky Rohožník" (strana 95 až 96), kde sa píše: „Z navrhovanej skrine 1-SR4 bude pripojený nový elektromerový rozvádzač verejného osvetlenia (RVO)". V súvislosti s vyššie uvedeným predpokladáme, že pripojenie technologických zariadení ISD na NN distribučnú sieť bude realizované z navrhovaného rozvádzača 1-SR4. Je potrebné realizovať za rozvádzačom 1-SR4 aj elektromerový rozvádzač pre potreby ISD ako je to v prípade verejného osvetlenia?

**Odpoveď verejného obstarávateľa:**

Nakoľko technická správa danej stavby vôbec nerieši napojenie ISD z dôvodu, že sa pôvodne malo riešiť napojenie na ISD, ktoré sa nezrealizovalo, požadujeme to zapracovať do projektu v ďalšom stupni so samotným elektromerovým rozvádzačom tak ako je to v prípade VO (veľkosť TS ani SR to neovplyvní).

**27.**

**Otázka záujemcu:**

V súťažných podkladoch, vo zväzku 3, v časti 1 (Všeobecné informácie a požiadavky) je v kapitole 1.6 „Ostatné požiadavky objednávateľa" v bode 27 nasledujúca požiadavka: „Zhotoviteľ zabezpečí doprojektovanie prepojenia (prípojky) ISD so strediskom SSÚD Malacky. Zhotoviteľ zabezpečí v rámci projektových prác podklady pre MPU (majetkovoprávne usporiadanie) prípojky. MPU zabezpečí NDS na základe podkladov od zhotoviteľa (projektovej dokumentácie zhotoviteľa stavby) do pol roka od prevzatia dokumentácie na MPU od zhotoviteľa. Následne zabezpečí zhotoviteľ povolenie prípojky v rámci inžinierskej činnosti. Uvedené povolenie prípojky nebude viazané na míľnik podania žiadosti o stavebné povolenie, ale ako celok ISD bude viazané k ukončeniu stavby ako celku diela. Všetky náklady si uchádzač ocení v objekte ISD.". Jedná sa o dátové prepojenie technologických zariadení ISD s SSÚD Malacky (96 vláknový optický kábel v HDPE rúrke) alebo je požadované zriadenie NN prípojky pre ISD v rámci objektu SSÚD Malacky?

**Odpoveď verejného obstarávateľa:**

Ide o dátové prepojenie technologických zariadení ISD s SSÚD Malacky (96 vláknový optický kábel v HDPE rúrke).

**28.**

**Otázka záujemcu:**

V dokumente „ZV 4 Časť 2 FORMULÁR PLATIEB“ v hárku „VP – Operatívny monitoring“ je uvedená položka č.6 „Pasportizácia objektov v blízkosti stavby“

Máme za to, že táto položka nepatrí do tejto časti, ale do všeobecnej položky č.15 „Dokumentácia skutočného stavu (pasport)“.

Žiadame o prehodnotenie tejto požiadavky.

**Odpoveď verejného obstarávateľa:**

Pre objasnenie otázky záujemcu uvádzame bližšie vysvetlenie dopytovaného:

Položka ZV 4 Časť 2 FORMULÁR PLATIEB“ v hárku „Všeobecné položky celkom“ č. 15 „Dokumentácia skutočného stavu (pasport)“

V zmysle uvedeného vo Zväzku 3, časť 1, bod 2.3.4 SP predstavuje predmetná položka, t.j. „Dokumentácia skutočného stavu (pasport)“ komplexnú kontrolu a zdokumentovanie skutkového stavu objektov pred samotnou realizáciou stavby, ktoré sú v blízkom kontakte so stavbou, alebo pri ktorých sa predpokladá ovplyvnenie počas výstavby z dôvodu ich blízkosti k plánovanej výstavbe a následný potrebný rozsah opráv na ich uvedenie do stavu zodpovedajúcemu pred začatím výstavby. Tento pasport bude zároveň vykonaný v súlade s postupmi uvedenými v bode 3.7.5 Monitoring vplyvov na životné prostredie, nakoľko môže slúžiť aj ako podklad k základnému monitoringu (vykonáva verejný obstarávateľ) a bude slúžiť ako podklad v prípade realizácie operatívneho monitoringu (vykonáva v prípade potreby zhotoviteľ stavby) a ako podklad v prípade doriešenia nárokov dotknutých osôb.

Položka ZV 4 Časť 2 FORMULÁR PLATIEB“ v hárku „VP – Operatívny monitoring“ č. 6 „Pasportizácia objektov v blízkosti stavby“:

Ide o nacenenie ďalších prípadných činností v zmysle uvedeného vo Zväzku 3, časť 1, bod 3.7.5 SP, ktoré bude nutné vykonať v prípade realizácie operatívneho monitoringu (na základe sťažností obyvateľov, resp. v prípade zistení negatívnych dopadov výstavby monitoringom). Operatívny monitoring predstavuje okrem iného aj realizáciu kontrolných meraní a kontrolných pozorovaní, v tomto prípade aj kontrolného pasportu v súlade s požiadavkami v časti V. Pasportizácia objektov v blízkosti stavby, za účelom zdokumentovania zmeny stavu objektov oproti pôvodnému pasportu (dokumentácia skutočného stavu). Položka bude použitá v prípade, ak počas výstavby Diela vznikne potreba operatívneho monitoringu vibrácií a otrasov na základe nepredvídateľných okolností, podnetov alebo havarijných stavov a zhotoviteľ opätovne vykoná pasportizáciu dotknutých objektov, ktorá bude slúžiť na vylúčenie, poprípade potvrdenie času vzniku stupňov poškodenia objektu v príčinnej súvislosti s činnosťou Zhotoviteľa počas výstavby Diela. Po skončení prác sa prehliadka dotknutých budov zopakuje vrátane zmerania osadených deformetrov (repasportizácia).

Položka Operatívny monitoring bude v súlade so ZV 4 Časť 1 PREAMBULA fakturovaná na základe skutočne vykonaných prác.

Na základe vyššie uvedeného uvádzame, že dopytované položky sú dve samostatné (rôzne) činnosti, preto vyžadujeme ich samostatné nacenenie.

**29.**

**Otázka záujemcu:**

V rámci vizualizácie je prezentovaná aj Lávka pre peších a cyklistov ponad D2.

Chápeme správne, že tento objekt nie je súčasťou súťaže „D2 križovatka Rohožník“?

**Odpoveď verejného obstarávateľa:**

Áno, chápete správne Lávka nie je súčasťou súťaže, čo je aj v dokumentácii uvedené.

**30.**

**Otázka záujemcu:**

Žiadame o doplnenie podmienok z Územného rozhodnutia.

**Odpoveď verejného obstarávateľa:**

Verejný obstarávateľ nemá takýto dokument k dispozícií.

**31.**

**Otázka záujemcu:**

Vzhľadom k čo najpresnejšiemu určeniu výmer a v súlade s §42, odst.1 ZoVO, žiadame Obstarávateľa o zabezpečenie prístupu k DSRS stavebného objektu SO 051-00.

**Odpoveď verejného obstarávateľa:**

Verejný obstarávateľ nedisponuje uvedenou dokumentáciou mosta patriacemu Bratislavskému samosprávnemu kraju.

**32.**

**Otázka záujemcu:**

V rámci súťažných podkladov zverejnených verejným obstarávateľom sa vo všeobecnosti uvádza pojem stavebné povolenie (projekt pre stavebné povolenie, stavebné povolenie atď.), čo nie je v súlade s platnou legislatívou SR a preto žiadame súťažené podklady a ich prílohy zosúladiť s novým platným Zákonom č. 25/2025 Z. z. - Stavebný zákon a o zmene a doplnení niektorých zákonov (Stavebný zákon) a ostatnými súvisiacimi predpismi.

Ako príklad nesúladu uvádzame:

- Zväzok č.1 - POKYNY PRE ZÁUJEMCOV/UCHÁDZAČOV, ďalej príloh „PRÍLOHA B2A HARMONOGRAM PRÁC“ – viď Míľnik č. 1 a Míľnik č. 2.

- Zväzok č.3 - časť 1 – Všeobecné požiadavky objednávateľa, bod 2.1. – Projektová dokumentácia stavby atď.

**Odpoveď verejného obstarávateľa:**

V súčasnosti platí prechodné ustanovenie, a to že stavby ktorých o konanie sa požiada do 1.4.2025 sa v konaniach doriešia podľa starších predpisov. Nakoľko Žiadosti o návrhy územných rozhodnutí boli podané v uvedenej lehote, stavba sa v konaniach bude riadiť staršími predpismi. Platia súťažné podklady.

**33.**

**Otázka záujemcu:**

V rámci súťažných pokladov zverejnených verejným obstarávateľom sa vo Zväzku č.3 - časť 1 – Všeobecné požiadavky objednávateľa, bod 1.1. – Účel a rozsah diela (viď strana 10) uvádza: „V rámci právoplatného územného rozhodnutia je.... „ Má verejný obstarávateľ právoplatné územné rozhodnutie k dispozícií a môže ho predložiť uchádzačom?

**Odpoveď verejného obstarávateľa:**

Nie, verejný obstarávateľ nemá právoplatné územné rozhodnutie, tým pádom ho nemôže predložiť záujemcom.

**34.**

**Otázka záujemcu:**

V rámci súťažných podkladov zverejnených verejným obstarávateľom sa v Zväzok č.1 - POKYNY PRE ZÁUJEMCOV/UCHÁDZAČOV je uvedená lehota výstavby 1 000 kalendárnych dní od Dátumu začatia prác (viď bod 7. Miesto a termín plnenia predmetu zákazky). V rámci súťažných podkladov zverejnených verejným obstarávateľom sa vo Zväzku č.4 – Cenová časť, v časti 2 – Formulár platieb, ďalej vo Všeobecných položkách uvádza Položka č. 4 – Zariadenie staveniska – prevádzka – 1 395 dní. Môže verejný obstarávateľ opraviť túto nezrovnalosť?

**Odpoveď verejného obstarávateľa:**

Verejný obstarávateľ upravil položku do Zväzku 4 Časť 2 Formulár platieb súťažných podkladov. Upravená položka je pre prehľadnosť vyznačená červenou farbou.

**35.**

**Otázka záujemcu:**

V rámci súťažných podkladov zverejnených verejným obstarávateľom sa v Zväzok č.1 - POKYNY PRE ZÁUJEMCOV/UCHÁDZAČOV je uvedená lehota výstavby 1 000 kalendárnych dní od Dátumu začatia prác (viď bod 7. Miesto a termín plnenia predmetu zákazky). V rámci súťažných podkladov zverejnených verejným obstarávateľom sa vo Zväzku č.4 – Cenová časť, v časti 2 – Formulár platieb, ďalej vo Všeobecných položkách uvádza Položka č. 17 – Mesačné správy postupu výstavby – 46 mesiacov. Môže verejný obstarávateľ opraviť túto nezrovnalosť?

**Odpoveď verejného obstarávateľa:**

Verejný obstarávateľ upravil položku Zariadenie staveniska – prevádzka do Zväzku 4 Časť 2 Formulár platieb súťažných podkladov. Upravená položka je pre prehľadnosť vyznačená červenou farbou. Pre položku č. 17 – Mesačné správy postupu výstavby, platia súťažné podklady. Počet 46 mesiacov uvedený pri mesačných správach postupu výstavby. Správy budú predkladané do tej doby, pokiaľ Zhotoviteľ neskončí všetky práce, o ktorých je známe, že sú nedokončené k dátumu dokončenia uvedenom v Preberacom protokole pre Dielo.

Vysvetlenie informácií č. 3 bude zverejnené  v systéme JOSEPHINE na adrese:

<https://josephine.proebiz.com/sk/tender/64837/summary>

S pozdravom

## Mgr. Zuzana Malček

vedúca odboru verejného obstarávania

Prílohy:

1. ZV 4 Časť 2 FORMULÁR PLATIEB\_revizia1